joelniklaus/EU_Wikipedias huggingface dataset:
Tour of Norway

Tour of Norway eli Norjan ympäriajo on maantiepyöräilyn etappikilpailu, joka käydään vuosittain touko-kesäkuussa Norjassa. 

Kilpailua on jatkoa Ringerike GP -kilpailulle, joka muuttui etappikilpailusta yhden päivän kilpailuksi vuonna 2011. Vuonna 2019 Tour of Norway yhdistyi toisen Norjassa ajettavan etappikilpailun Tour des Fjordsin kanssa, jonka järjestäjäorganisaatio ryhtyi myös uuden kilpailun järjestäjäksi. Norjassa ajetaan myös toinen merkittävä etappikilpailu Arctic Race of Norway, joka on Ranskan ympäriajon järjestävän organisaation ASO:n järjestämä.

Voittajat

Lähteet

Aiheesta muualla 
 Viralliset sivut

Pyöräilykilpailut Norjassa
Kivšarivka

Kivšarivka (; ) on kaupunkityyppinen taajama  Ukrainan Harkovan alueen itäosan Kupjanskin piirissä, Donetsin Oskil-sivujoen varrella. Väkiluvuksi arvioitiin 18 302 (1.1.2021). Vuoden 2001 väestönlaskennassa taajamassa oli 20 500  asukasta, joista enemmistö oli ukrainalaisia. Heinäkuun 2020 aluehallinnollisen uudistuksen yhteydessä siitä tuli osa 133 135 asukkaan (2021) Kupjanskin piiriä.

Kivšarivkasta on 135 kilometriä aluekeskus Harkovaan. 

Venäjä miehitti taajaman keväällä 2022 osana hyökkäystänsä Ukrainaan. Ukrainan asevoimat vapauttivat taajaman miehittäjistä lokakuun 2022 alussa.

Lähteet

Aiheesta muualla

Harkovan alue
Ukrainan kaupunkityyppiset taajamat
Hyyppärän kartano

Hyyppärän kartano sijaitsee Hyvinkäällä ja on alkujaan ollut tilanhoitajan asunto, josta tehtiin uusi päärakennus vanhan päärakennuksen palon jälkeen 1920-luvulla.

Historia
Hämeenlinnalainen Johan Emil Helenius oli Hyyppärän kartanon ensimmäinen omistaja, jonka aikana kartanoa kehitettiin paljon mm. peltopinta-ala oli yli sata hehtaaria.. Helenius oli myös perustanut Usmin louhoksen ja siihen liittyvän  Hyyppärän radan. 

Heleniuksen jälkeen omistajaksi tuli 1920-luvulla maanviljelijä Toivo Puttaa. Toivo Puttaan jälkeen kartano siirtyi leskelle 1930-luvulla. Tämän jälkeen kartanon omistajaksi tuli Hyvinkään Kiinteistö Oy. Kytäjän kartanon tilanhoitaja Einari Korkkinen osti Torsten poikansa kanssa tilan vuonna 1938. Perikunta myi kartanon Hyvinkään kaupungille v.1973. Suurimmillaan kartanon tilalla oli peltoa yli 200 hehtaaria ja 50 lehmää sekä 25 sikaa ja yhdeksän hevosta, joista viimeinen viimeinen myytiin 1960-luvulla.

Vuosi 2022
2006 – 2022 kartanossa on toiminut kahvila-ravintola, jonka toiminta loppuu elokuussa 2022, lopettamisen syyksi sanotaan mm. reippaasti kohonnut sähkön hinta. Lisäksi kartano-rakennus kaipaa kunnostusta.

Muuta
Hyyppärän alueella on tällä hetkellä (v.2022) paljon hevosharrastus ja -urheilutoimintaa, sisältäen yksityisiä talleja, ratsastuskouluja, maneeseja, ratsastuskenttiä sekä maastoratsastusradan ja hevospoolokentän.

Lähteet

Hyvinkään kartanot
San Germano Chisone

San Germano Chisone () on kunta Italiassa Piemonten alueella sijaitsevassa Torinon metropolikaupungissa.Vuoden 2021 alussa kunnassa oli 1 690 asukasta.

Lähteet

Aiheesta muualla

Torinon metropolikaupungin kunnat
Chalabre

Chalabre (oksitaaniksi: Eissalabra) on kunta Ranskan eteläosassa Auden departementissa Oksitanian alueella. Se sijaitsee Hers-Vifjoen varrella, noin 25 kilometriä Limoux’n kaupungista lounaaseen.

Chalabre on 1200-luvulla rakennettu bastide. Kaupunki linnoitettiin 1300-luvun puolivälissä. Albigenssiristiretken jälkeen vuonna 1210 Simon IV de Montfort antoi Château de Chalabren de Bruyèresin suvun haltuun. Vuonna 2001 perustettiin yhdistys auttamaan linnan peruskorjauksessa, kunnossapidossa sekä sen matkailuhankkeiden toteuttamisessa.

Tunnettuja kuntalaisia
Jean Danjou (1828-1863), sotilasupseeri

Lähteet

Aiheesta muualla

Auden kunnat
Myöhäiskustavilainen tyyli

Myöhäiskustavilainen tyyli tai direktorion ajan tyyli tarkoittaa noin vuosina 1795–1805 länsimaissa vallalla ollutta sisustus- ja pukeutumistyyliä. Ajan pukeutumista leimasi antiikin Kreikan tyylin jäljittely.

Naisten muoti 
Naisten puvuissa vyötärö nousi aiempaa korkeammalle rintojen alapuolelle asti, koska roomalaisissa ja myöhäiskreikkalaisissa puvuissakin se oli samoin. Kureliivi ja korkeakorkoiset kengät poistuivat käytöstä. Niiden sijaan naiset käyttivät usein punaisia korottomia nahkakenkiä ja sitoivat paitamekon kiinni kurenauhalla rinnan alta. Kenkämuotiin tulivat myös roomalaiset sandaalit. Naiset käyttivät värillisiä sukkanauhoja.

Paitapuvuissa muotia oli yksinkertaisuus, keveys ja vaaleus, ja niissä oli pitkiä laahuksia. Paitamekot saattoivat olla lyhythihaisia tai kokonaan hihattomia. Naisilla muodikkaita asusteita olivat kašmirliinat ja pussimaiset käsilaukut. Ainakin Englannista poiketen Pariisissa myöhäiskustavilaisena aikana muotiin tuli myös alastomuuden ihannointi: mekkokankaat olivat ohuita ja niiden alla pidettiin ihonväristä trikoota.

Vuoden 1800 tienoilla muotiin tulivat nelikulmaiset paitojen kaula-aukot ja tunika paitapuvun päällä. Mekoissa yläosan ja hameen välille alettiin tehdä sauma: yläosa ja hame siis leikattiin erikseen ja ommeltiin yhteen. Naisilla muotiin tulivat myös kreikkalaiset kampaukset, joita he koristelivat sulilla ja turbaaneilla. Naiset saattoivat käyttää peruukkeja kampauksen vaihtamista varten.

Miesten muoti 
Miesten pukeutumisessa antiikin Kreikan ihannointi ei juuri näkynyt. 1790-luvun alusta lähtien miehet pukeutuivat löysästi istuviin hännystakkeihin (), joissa oli kaksi sivusaumaa ja yksi sauma selkäpuolella. 1800-luvun alkupuolella miesten muodissa suosittuja olivat manttelit ja paidankaulukseen kiinnitetty kaulus, jota pidettiin lähes aina ylös tärkättynä. Vuoden 1804 aikoihin kauluksen malli muuttui, ja takin liepeiden ja yläosan välinen kulma tuli hyvin jyrkäksi.

Päähinemuoti 
Ranskassa vuoden 1789 vallankumouksen jälkeen hattumuoti muuttui vaatimattomammaksi, sillä ranskalaiset yhdistivät suuret hatut kielteisesti aristokraatteihin. Muotiin nousivat myös yläluokan keskuudessa sametilla, pitsillä ja oljella tyylitellyt ja ruusukenauhoilla, kukilla, suljilla ja harsoilla koristellut kangaslakit. 1800-luvulle mennessä keski- ja yläluokkaiset miehet alkoivat pukeutumisessaan suosia silinteri- ja knallihattuja, ja naiset suosivat päähineiden osalta olki- ja huopahattuja. Päähinemuoti muuttui siltä osin varsin paljon, sillä aiemmin olki- ja huopahattuja oli pidetty vain miesten päähineinä. Myös hattuja koristeltiin sulilla.

Galleria

Katso myös 

 Muoti länsimaissa vuonna 1804–1820
 Empiretyyli

Lähteet

Kirjallisuus 

 Köhler, Carl: A History of Costume. New York: Dover Publications, Inc, 1963. ISBN 0-486-21030-8 .

Viitteet 

1795
1795
Bente Juncker

Bente Juncker (s. 9. toukokuuta 1944 Slagelse) on tanskalainen poliitikko. Hän oli kansankäräjien jäsen vuosina 1981–1994 ja edusti Keskustademokraatteja. Vuonna 1994 hänestä tuli sosiaaliministeri, mutta pian lehdistö paljasti, että hän oli muutama vuosia aiemmin miehensä kanssa vastustanut kehitysvammaisten palveluyksikön sijoittamista lähelle kesämökkiään. Skandaalin yhteydessä Juncker esitti perusteettomia syytöksiä palveluyksikön johtajaa vastaan, ja tämän haastettua Junckerin oikeuteen kunnianloukkauksesta Juncker joutui eroamaan ministerinvirasta jo kahden viikon kuluttua nimityksestä. Hänet myös erotettiin puolueesta.

Lähteet

Aiheesta muualla
 Bente Juncker Tanskan kansankäräjien verkkosivuilla 

Tanskan ministerit
Vuonna 1944 syntyneet
Elävät henkilöt
Sami Junnonen

Sami Juhani Junnonen (s. 1. heinäkuuta 1977, Tampere) on suomalainen huilutaiteilija.

Akateemisen koulutuksen taidemusiikkiin Junnonen on saanut Sibelius-Akatemiassa, Ranskan kansallisessa musiikkikonservatoriossa Lyonissa, Tanskan kuninkaallisessa musiikkiakatemiassa Kööpenhaminassa sekä lukuisilla mestarikursseilla. Hän valmistui musiikin maisteriksi erinomaisin arvosanoin Sibelius-Akatemian esittävän säveltaiteen koulutusohjelmasta vuonna 2008. Junnonen piti ensikonserttinsa Helsingin Musiikkitalossa vuonna 2012. 

Junnonen on kantaesittänyt useita merkittävien nykysäveltäjien teoksia, esimerkkeinä Jimmy López Bellido, Judith Bingham, Cheryl Frances-Hoad, Uljas Pulkkis, Jouni Hirvelä, Sami Klemola, Perttu Haapanen sekä Jennah Vainio. Hän on esiintynyt muun muassa Houston Symphonyn, Ensemble du Monde’n, Oltenia Philharmonian, sekä Moldovan sinfoniaorkesterin solistina. Junnosen konserttikiertue Venäjällä joulukuussa 2017 oli osa maailmanlaajuista Suomi100 -kulttuuritapahtumaa.

Junnonen on työskennellyt huilun äänenjohtajana muun muassa Islannin sinfoniaorkesterissa, Kairon sinfoniaorkesterissa Egyptissä, Hong Kong Sinfoniettassa, Royal Northern Sinfoniassa Pohjois-Englannissa, Helsingin Kamariorkesterissa sekä Aucklandin filharmonisessa orkesterissa Uudessa-Seelannissa, jossa hän toimi myös huilunsoiton ja kamarimusiikin opettajana Aucklandin yliopistossa. Lisäksi hän on toiminut orkesterisoiton opettajana New Yorkissa, Fordhamin yliopistossa Yhdysvalloissa.

Junnonen on levyttänyt yhtiöille Resonus Classics, Alba Records sekä SibaRecords . Hänen esityksiänsä ovat taltioineet myös Yle, Radio Television Hong Kong, Radio New Zealand, sekä levy-yhtiöt Sony BMG, Bayerische Rundfunk, Naxos ja Ondine. Junnosen levytys Mozartin huilukvartetoista voitti Yleisradion Vuoden levy 2018 -yleisöäänestyksen. Junnonen on palkittu moninkertaisesti myös kansainvälisissä musiikkikilpailuissa ja hän on työskennellyt niiden tuomaristoissa.

Levytyksiä 
Georg Philipp Telemann – 12 Fantasias for solo flute, Resonus Classics, 2022

Johann Sebastian Bach – Flute Oeuvre I & II, Sami Junnonen, flute & Markku Mäkinen, organ, Alba Records, 2022

Wolfgang Amadeus Mozart – Flute Quartets, Sami Junnonen, flute & Chamber Domaine, Resonus Classics, 2018

Laet lauloi – The Chant Enchanted, Sami Junnonen, flute, Eva Alkula / Elisa Kerola / Heidi Äijälä, kantele, SibaRecords, 2015

Lähteet 

Elävät henkilöt
Suomalaiset huilistit
Vuonna 1977 syntyneet
Haluatko filmitähdeksi?

Haluatko filmitähdeksi? oli Nelosella keväällä 2003 esitetty suomalainen tositelevisio-ohjelma, jossa etsittiin uutta kokematonta naisnäyttelijää tulevaan elokuvaan. Ohjelman voittaja sai palkinnoksi roolin Levottomat 3 -elokuvasta. Ohjelmaa juonsivat Minna Turunen ja Jussi Heikelä ja sen päätuomarina oli Oskari Katajisto.

Ohjelmaan saivat osallistua 18–30-vuotiaat naiset. Syksyn 2002 aikana eri puolilla Suomea järjestettiin kahdeksan alkukarsintaa, joista valittiin neljäkymmentä kilpailijaa jatkoon. Näistä puolet pääsivät mukaan varsinaiseen tv-kilpailuun. Yhteensä hakijoita oli noin 300. Katsojat saivat äänestää jokaisen televisiossa esitetyn jakson jälkeen kahden kilpailijan välillä, kumpi jatkaa kilpailussa mukana.

Ohjelman suorana lähetetyksenä esitetyssä finaalissa kisasivat voittajaksi äänestetty Hanna Karjalainen (nyk. Kinnunen) ja toiseksi tullut Kirsi Lehtonen (nyk. Mäkelä). Finaalissa ääniä annettiin yli 80 000.

Haluatko filmitähdeksi? perustui tuotantoyhtiö Solar Filmsin suomalais-ranskalaisena yhteistyönä kehitettyyn omaan formaattiin. Se oli ehdolla myös Formaatti-Finlandian voittajaksi 2003, mutta palkinto myönnettiin tuolloin Suuri kupla -ohjelmalle.

Kohut ohjelman ympärillä 
Ohjelman finaalissa kilpailijat joutuivat näyttelemään ennakkoon kuvatussa tehtävässä makuuhuoneeseen sijoittuvassa riitelykohtauksessa, jonka päätteeksi vastanäyttelijänä ollut Minna Turunen repäisi kilpailijalta paidan pois, jolloin kilpailijan paljaat rinnat paljastuivat. Vaatimusta esiintyä rinnat paljaana ei kuitenkaan oltu kerrottu kilpailijoille ennen kuvauspaikalle tuloa.

Mediassa annettiin ymmärtää, että kilpailun voittajalla olisi ”merkittävä rooli” Levottomat 3 -elokuvassa. Lopulta rooli oli sivurooli päähenkilön sihteerinä Helenana, joka näkyi elokuvassa noin minuutin ajan. Kilpailun voittaneen Hanna Kinnusen mukaan kilpailijoille ei todellisuudessa missään vaiheessa luvattu isoa roolia ja ohjelmaa varten tehdyssä sopimuksessa ilmoitettiin, että ”voittajalle annetaan rooli”.

Lähteet 

2000-vuosikymmenen televisiosarjat
Nelosen televisio-ohjelmat
Suomalaiset tositelevisiosarjat
Hirvilampi

Hirvilampi tai Hirvilammi voi tarkoittaa seuraavia:

Järviä ja lampia

Hirvilampi 

 Hirvilampi, lampi Heinolassa
 Hirvilampi, lampi Hirvensalmella
 Hirvilampi, lampi Hämeenlinnan Tiirinkoskella
 Hirvilampi, lampi Joutsan Marjotaipaleella
 Hirvilampi, lampi Kinnulan ja Perhon rajalla
 Hirvilampi, lampi Kivijärvellä
 Hirvilampi, järvi Mikkelissä
 Hirvilampi, lampi Mäntyharjun Jäniskylässä
 Hirvilampi, lampi Mäntyharjun Vekaranjärvellä
 Hirvilampi, lampi Sysmässä
 Hirvilampi, lampi Viitasaarella
 Hirvilampi, lampi Ähtärin Mäkikylässä
 Hirvilampi, lampi Ähtärin Palkkiperällä
 Pieni Hirvilampi, lampi Kinnulassa

Hirvilammi 

 Hirvilampi, lampi Hämeenlinnan Longankulmalla
 Hirvilammi, lampi Kuhmoisissa
 Hirvilammi, lampi Lahden Kumialla
 Hirvilammi, lampi Tammelassa
 Pikku Hirvilammi, lampi Hämeenlinnan Longankulmalla

Henkilöitä 

 Kaarlo Hirvilammi (s. 1929), suomalainen pappi, lähetystyöntekijä ja hiippakunnan lähetyssihteeri
 Teemu Hirvilammi (1955–2015), suomalainen runoilija
 Tero Hirvilammi (s. 1967), suomalainen ekonomi, eritysavustaja ja Turun entinen apulaiskaupunginjohtaja.
Yleisurheilun Euroopan-mestaruuskilpailut 2022

Yleisurheilun Euroopan-mestaruuskilpailut 2022 olivat 25:nnet yleisurheilun Euroopan-mestaruuskilpailut. Ne järjestettiin 15.–21. elokuuta 2022 Münchenissä, Saksassa. Kilpailupaikkana toimi Münchenin olympiastadion. Vuoden 2022 kisat olivat neljännet Saksassa järjestetyt yleisurheilun EM-kisat.

Yleisurheilun EM-kisat järjestettiin osana yhdeksän urheilumuodon EM-tapahtumaa Münchenissä.

Mitalistit

Miehet

Naiset

Mitalitaulukko

Lähteet

Aiheesta muualla 
Virallinen kisasivusto
Kilpailusivut european-athletics.com -sivustolla

2022
Vuoden 2022 yleisurheilu
Saksan yleisurheilu
Münchenin urheilu
Loretta Devine

Loretta Devine (s. 21. elokuuta 1949) on yhdysvaltalainen näyttelijä ja laulaja .

Devine tunnetaan lukuisista rooleista näyttämöllä ja valkokankaalla. Hänen tunnetuimpia roolejaan ovat Lorrell Robinson alkuperäisessä Broadway -tuotannossa Dreamgirls ja Adele Webberina draamasarjassa Greyn anatomia, josta hän voitti Emmyn vuonna 2011 .

Elokuvat

Lähteet 

Elävät henkilöt
Vuonna 1949 syntyneet
Yhdysvaltalaiset näyttelijät
Primetime Emmy -palkinnon saajat
Suikkala

Suikkala on kylä Ruokolahdessa. Se kuului Jääsken kuntaan vuoteen 1944 asti, kunnes Jääski luovutettiin Neuvostoliitolle. Kylässä asuu noin sata henkilöä.

Jääsken kylät
Ruokolahti
Muinaistulien yö

Muinaistulien yö on venetsialaisten kanssa samaan aikaan elokuun viimeiseen viikonloppuun sijoittuva juhla, jota juhlitaan eri puolilla Itämerta. Tulet sytytetään nykyisin elokuun viimeisenä lauantaina kello 21.30 Suomen aikaa.. Muinaistulien yöstä on muodostunut etenkin veneilijöille tärkeä perinne. 

Muinaistulilla tarkoitetaan varoitustulia, joita käytettiin esimerkiksi vihollisesta varoittamiseen. Tapahtuman perinne alkoi kuitenkin vasta vuonna 1992 vietetystä Suomen itsenäisyyden 75. juhlavuodesta. Vuotta myöhemmin kokkoja poltettiin myös muutamassa virolaisessa rantakylässä, jolloin tapahtuma sai nimensä.

Viitteet 

Suomalaiset juhlapäivät
Elokuun juhlapäivät
Maalliset juhlapäivät
Thure Wilhelm Gallén

Thure Wilhelm Gallén (6. syyskuuta 1878 Tallinna – 2. marraskuuta 1948 Helsinki) oli suomalainen yritysjohtaja, joka sai kauppaneuvoksen arvonimen.

Gallénin vanhemmat olivat eläinlääkäri, maisteri Peter Wilhelm Gallén ja Augusta Ottiliana Dahlström ja puoliso vuodesta 1907 Hildur Maria Törngren. Gallén kävi neljä luokkaa yhteiskoulua Helsingissä 1888–1892 ja teki opintomatkoja Skandinaviaan ja Keski-Eurooppaan. Saksassa hän oleskeli useampaan otteeseen pitempiä aikoja ja työskenteli siellä johtavissa teollisuusyrityksissä. Gallén oli Edvin Lönnbeckin palveluksessa ja sitten Suomen Väri- ja Vernissatehdas -yhtiön osastopäällikkö 1900–1910, johtokunnan jäsen vuodesta 1910 ja toimitusjohtaja vuodesta 1929. Gallén oli myös Tienhaaran Öljytehdas -yhtiön johtokunnan jäsen vuodesta 1921 ja toimitusjohtaja vuodesta 1922. Hän oli Vernissa-, Väri- ja Lakkatehtaitten Yhdistyksen perustajia ja sen johtokunnan jäsen vuodesta 1943. Hänellä oli myös useita asiantuntija- ja luottamustehtäviä. Kauppaneuvoksen arvon hän sai 1948. Gallén lahjoitti hiljaisuudessa huomattavasti varoja hyväntekeväisyys- ja yleishyödyllisiin tarkoituksiin.

Lähteet

Suomalaiset yritysjohtajat
Kauppaneuvokset
Suomalaiset lahjoittajat
Vuonna 1878 syntyneet
Vuonna 1948 kuolleet
Robert Sapolsky

Robert Sapolsky on biologian, neurologian ja neurokirurgian professori Stanfordin yliopistossa. Hänen tutkimuskohteitaan ovat neuronien kuolema, stressi ja geeniterapia.

Sapolskyn puoliso on tohtori Lisa J. Share, jonka kanssa hän kirjoitti artikkelin paviaanien kulttuurin muutoksesta rauhanomaiseen suuntaan.

Teoksia

Kirjat

Suomeksi 
 Sapolsky, Robert M.: Miksi seeprat välttyvät mahahaavoilta. (Alkuteos Why Zebras Don't Get Ulcers, 1994, suomentanut Risto Mikkonen) Kuopio: Oy Scanria Ab, 2020. ISBN                       978-952-5182-64-4

Englanniksi 
 Stress, the Aging Brain, and the Mechanisms of Neuron Death (MIT Press, 1992) 
 The Trouble with Testosterone: And Other Essays on the Biology of the Human Predicament (Scribner, 1997)  
 Yhdistyneessä kuningaskunnassa nimellä Junk Food Monkeys (Headline Publishing, 1997)  
 A Primate's Memoir (Touchstone Books, 2002) 
 Monkeyluv: And Other Essays on Our Lives as Animals (Scribner, 2005) 
 Behave: The Biology of Humans at Our Best and Worst (Penguin Press, May 2017)

Artikkeleita

Lähteet

Aiheesta muualla 
 Sapolskyn TED-puheet:
 The biology of our best and worst selves (2017) video
 The uniqueness of humans (2010) video
 Luentosarja Human Behavioral Biology (2010) videosarja, 25 osaa
 Luento depressiosta (2009) video, 52 min.

Yhdysvaltalaiset neurologit
Yhdysvaltalaiset professorit
Yhdysvaltalaiset biologit
Cajetan Thieneläinen

Pyhä Cajetan Thieneläinen (6. lokakuuta 1480 Vicenza, Italia – 7. elokuuta 1547 Napoli, Italia) oli pappi, pyhimys ja yhteisön Ordo Clericorum Regularium perustaja. Hän syntyi toiseksi pojaksi hurskaaseen Caspar de Thiennan ja Maria Portan perheeseen. Cajetanin äiti omisti hänet hänen kasteensa jälkeen Neitsyt Marialle. Hän opiskeli lakia Paduassa, ja hänelle tarjottiin tehtäviä hallituksessa, mutta hän kieltäytyi etsiäkseen hengellistä kutsumusta Roomassa. Hänet huomattiin ja pakotettiin ottamaan vastaan virka mutta vihittiin myöhemmin papiksi vuonna 1516. Hän perusti 3. toukokuuta 1524 kolmen muun kanssa yhteisön Ordo Clericorum Regularium. He omistautuivat saarnaamiselle, sakramenttien jakamiselle ja kirkon seremonioiden huolelliselle toteuttamiselle. Hän kuoli 1547 Napolissa luonnollisista syistä. Paavi Urbanus VIII julisti hänet autuaaksi 8. lokakuuta 1629 ja paavi Klemens X julisti hänet pyhimykseksi 12. huhtikuuta 1671. Hän eli seuraavien yhdeksän paavin hallintokausien aikana: Sixtus IV (1471-1484), Innocentius VIII (1484-1492), Aleksanteri VI (1492-1503), Pius III (1503), Julius II (1503-1513), Leo X (1513-1521), Hadrianus VI (1522-1523), Klemens VII (1523-1534), Paavali III (1534-1549). Mies on työntekijöiden, työpaikan etsijöiden, työttömien, uhkapelaajien, pankkiirien, Argentiinan, Albanian, Brasilian, El Salvadorin, Guatemalan ja Italian suojeluspyhimys. Hänen reliikkejään on pyhän Paavalin kirkossa Napolissa, ja hänen juhlaansa vietetään 7. elokuuta. 

Cajetania on muistettu roomalaiskatolisessa messussa seuraavanlaisella latinankielisellä kollehtarukouksella:

Lähteet 
 
Pyhimykset
Vuonna 1480 syntyneet
Vuonna 1547 kuolleet
Kyrgyz Respublikasynyn Koomduk teleradioberüü korporatsijasy

Kyrgyz Respublikasynyn Koomduk teleradioberüü korporatsijasy () eli KTRK on Kirgisian kansallinen yleisradioyhtiö.

Historia
Neuvosto-Kirgisian ensimmäinen lankaradiokeskus alkoi toimia tasavallan pääkaupungissa Frunzessa (nykyään Biškek) vuonna 1926. Se välitti lähinnä Taškentin radioaseman ohjelmaa. Ensimmäinen paikallislähetys tehtiin vuonna 1927. Vuonna 1931 perustettiin tasavallan radiokomitea, joka lähetti ohjelmaa Frunzen ja pian myös Ošin, Karakolin ja Kyzyl-Kyjan lankaradioverkoissa. Vuonna 1936 Frunzeen saatiin ensimmäinen varsinainen yleisradiolähetin.

Radion merkitys uutisvälineenä korostui toisen maailmansodan aikana. Vuonna 1946 Kirgisiassa oli viisi alueellista radiokomiteaa ja 35 kaupunkien ja piirien radiotoimitusta. Vuonna 1954 lankaradiokeskuksia oli 140, lankaradiovastaanottimia 61 000 ja radiovastaanottimia 30 000.

Kirgisian radio lähetti 1980-luvun taitteessa ohjelmaa kahdella kanavalla yhteensä 25 tuntia päivässä. Siitä 18 tuntia oli kirgiisiksi ja 7 tuntia venäjäksi, mukaan lukien kolme tuntia stereolähetyksiä. Saksan- ja dungaaninkielisiä ohjelmia oli tunti viikossa. Lähetykset tapahtuivat keski- ja lyhytaalloilla sekä ULA-alueella. Lankaradiokeskuksia oli 318 ja lankaradiovastaanottimia 380 000. Radiovastaanottimia oli noin 450 000.

Television koelähetykset alkoivat Kirgisiassa vuonna 1958. Vuonna 1979 paikallisohjelmaa oli reilut kaksi tuntia, joista puolet värilähetyksiä. Ohjelmia välitettiin lisäksi Almatysta ja Taškentista sekä Moskovasta Orbita-satelliittijärjestelmän avulla. Televisiovastaanottimia oli noin 400 000, joista 3 000 väritelevisioita.

Tasavallan ministerineuvoston alaisella televisio- ja radiokomitealla oli osastot Ošin, Narynin ja Ysyk-Kölin alueilla. Sen palveluksessa oli vuonna 1979 noin 900 työntekijää. Komitean yhteydessä toimivat sinfoniaorkesteri ja kuoro sekä televisioelokuvia valmistava Kyrgyztelefilm-studio.

Nykypäivä
Kirgisian yleisradio organisoitiin uudelleen vuosina 1991 ja 1993, ja vuonna 2011 siitä tuli julkisen palvelun yhtiö. Sillä on kuusi televisio-ohjelmaa:
 Kirgiisin- ja venäjänkielinen julkisen palvelun ensimmäinen kanava
 Kirgiisin- ja venäjänkielinen uutiskanava Ala-Too 24
 Kulttuurikanava Madanijat Taryh Til
 Urheilukanava KTRK Sport
 Musiikkikanava Muzyka
 Lasten kanava Balastan.

Radio-ohjelmia on kolme:
 Kirgiisin- ja venäjänkielinen uutiskanava Birintši radio
 Kirgiisinkielinen kulttuurikanava Kyrgyz radiosu
 Kirgiisinkielinen nuoriso- ja viihdekanava Miŋ kyjal FM.

Lastenradio Baldar FM:n ja kielivähemmistöjen Radio Dostukin toimitukset lakkautettiin vuonna 2020.

Yhtiö saa rahoituksensa etupäässä valtiolta ja mainostuloista. Sillä oli 357 työntekijää vuonna 2020.

Lähteet

Viitteet

Julkisen palvelun mediayhtiöt
Kirgisian kulttuuri
John Seppänen

John Seppänen (1902 Helsinki – 24. maaliskuuta 1942 Kivelän sairaala, Helsinki) oli suomalainen toimittaja.

John Seppänen pääsi ylioppilaaksi 1923 ja valmistui filosofian maisteriksi 1929. Hän teki opintomatkoja muun muassa Englantiin, Keski-Eurooppaan ja Italiaan. Seppänen oli Helsingin Sanomien palveluksessa vuodesta 1925 alkaen toimien eduskuntatoimittajana ja vuoden ajan toimitussihteerinä. Seppänen piti radiossa myös eduskuntakatsauksia. Kesäkuusta 1941 alkaen hän oli Valtion tiedoituslaitoksen palveluksessa.

Lähteet 

Suomalaiset toimittajat
Vuonna 1902 syntyneet
Vuonna 1942 kuolleet
Lordiary

Lordiary on Lordi-yhtyettä käsittelevä kirja, joka julkaistiin 13. syyskuuta 2022. Kirja kertoo myös Mr. Lordin henkilökohtaisesta elämästä. Kirja julkaistaan Kovakantisena, MP3-äänikirjana, sekä sähkökirjana. Äänikirjan kertojina toimivat Markus Niemi sekä Mr. Lordi.

Kirjassa ääneen pääsevät kaikki yhtyeen nykyiset ja entiset jäsenet kahta lukuun ottamatta. Mukana on myös levy-yhtiönjohtajia, managereita ja Mr. Lordin lapsuudenystäviä. Jyrkäksen mukaan kirja ei ole pelkästään elämäkerta tai yhtyeen historiikki, vaan se on samaan aikaan syväluotaava katsaus siihen, miten kansainvälinen musiikkibisnes toimii.

Arvostelut 
 Kaaoszine: 
 Kulttuuritoimitus:

Lähteet 

Lordi
Suomalaiset tietokirjat
Vuoden 2022 kirjat
Robert Golob

Robert Golob on slovenialainen liikemies ja poliitikko, joka on toiminut maansa pääministerinä kesäkuusta 2022.

Hänestä tuli tammikuussa 2022 Slovenian vihreän puolueen puheenjohtaja. Puolueen nimi vaihdettiin vapausliikkeeksi.

Lähteet

Aiheesta muualla 

Slovenian pääministerit
Vuonna 1967 syntyneet
Elävät henkilöt
Juhani Lagerstam

Juhani Lagerstam (27. elokuuta 1940 Turku – 1. maaliskuuta 2006 Vesilahti) oli suomalainen karjan- ja hevoskasvattaja.

Lagerstamin menestyksekkäimmät kasvatit olivat Houston Laukko ja Louise Laukko. Kyseiset hevoset olivat ensimmäiset suomalaiset lämminveriset, jotka ansaitsivat kilpailu-urallaan yli miljoona euroa. Houston Laukko voitti Euroopan mestaruuden vuonna 1995 ja Louise Laukko juoksi Euroopan ennätyksen 1.10,9. Sekä Houston Laukko ja Louise Laukko voittivat derbyn sekä lukuisia muita suurkilpailuja.

Kärsämäen kartanossa varttunut Lagerstam osti Laukon kartanon vesilahdelta vuonna 1968. Juhani ja Leena Lagerstam muuttivat Laukon kartanoon, koska Kärsämäen kartano liitettiin Turun kaupunkiin eikä siellä voinut jatkaa maanviljelyä ja karjanhoitoa. Lihakarjan kasvatuksen ohella Lagerstam käynnisti ratsujen kasvatuksen 1970-luvun alussa. Hän lopetti ratsastukseen panostamisen kustannusten vuoksi ja siirtyi raviurheiluun. Lagerstam hankki pääasiassa Ruotsista ja Yhdysvalloista tammoja, tähtinä Milo's Daugher ja Noble Gem, ja siitosoriiksi Choctaw Braven, joka osoittautui huippuperiyttäjäksi. Laukon ravihevosten ensimmäinen ikäluokka syntyi 1981. Toisessa B-kirjaimella alkaneessa ikäluokasta kasvoi derbyvoittaja Black Laukko ja kolmannesta C-ikäluokasta Chark Laukko. Neljännessa D-ikäluokassa oli useita tähtiä, kriteriumin voittanut Domino Laukko, derbyn voittanut Dynamite Laukko, Oulu Expressin voittanut Daddy Laukko sekä Donald Laukko ja Don Laukko. Derbyn voitti myös Obelix Laukko. Suurimmillaan ikäluokkien koko oli vuosina 1988 ja 1990, kun varsoja oli 22. 1990-luvun alun laman vuoksi varsojen määrä pieneni.

Omassa jalostustoiminnassa Lagerstamilla oli pyrkimys suvulliseen huippuaikekseen. Hänellä oli myös selkeät näkemyykset raviurheilusta ja sen kehittämisestä, minkä hän toi myös esiin. Hän toi julki myös hevoskasvattajien kohtaamia ongelmia sekä toisaalta sen, että Suomessa pystytään kasvattamaan huippuhevosia siitä huolimatta, että olosuhteet eivät ole parhaat mahdolliset.

Lagerstam palkittiin vuoden kasvattajana 1996 ja hän oli ensimmäinen palkinnon saanut. Lagerstamin kunniaksi Teivossa ajettava tammakriterium nimettiin jo hänen kuolinvuotenaan 2006 Juhani Lagerstam Memorialiksi. Idea kilpailun nimeämisestä oli pojan Erkki Lagerstamin, jonka mukaan tammakriterium oli hänen isänsä lempikilpailu, vaikka Laukon kasvatti ei voittanut koskaan kilpailua. Juhani Lagerstam lahjoitti kilpailun kiertopalkinnon hopeisen lautasen vuonna 1989. Juhani Lagerstam Memorial poistettiin tammakriteriumin nimestä vuoden 2015 kilpailun jälkeen.

Lähteet 

Suomen hevosurheilu
Vuonna 1940 syntyneet
Vuonna 2006 kuolleet
Suomalaiset karjankasvattajat
Ravihevosten kasvattajat ja omistajat
Armin Sinančević

Armin Sinančević (s. 14. elokuuta 1996) on serbialainen kuulantyöntäjä ja EM-mitalisti.

Sinančević työnsi Dohan MM-kilpailuissa 2019 kuulantyönnön karsinnassa silloisen ennätystuloksensa 21,51 mutta jäi loppukilpailussa ilman tulosta. Vuonna 2021 hän sijoittui sisäratojen Euroopan-mestaruuskilpailuissa kuudenneksi tuloksella 20,74 ja Tokion olympialaisissa seitsemänneksi tuloksella 20,89. Samana vuonna hän voitti Balkanin-mestaruuden tuloksella 21,50. Hän saavutti hopeaa Münchenin EM-kilpailuissa 2022 tuloksella 21,39.

Sinančevićin kuulantyöntöennätys on 21,88 Montenegron Barista toukokuulta 2021, ja se on myös Serbian-ennätys.

Lähteet 

Serbialaiset kuulantyöntäjät
Vuonna 1996 syntyneet
Elävät henkilöt
William Ruto

William Samoei Arap Ruto (s. 21. joulukuuta 1966) on kenialainen poliitikko. Hän toimi Uhuru Kenyattan varapresidenttinä vuodesta 2013. 
Ruto oli kansanedustajana vuodesta 1998 ja Daniel arap Moin hallinnon sisäministerinä ja Mwai Kibakin hallinnossa maatalousministerinä ja opetusministerinä.

Kenyattan ja Ruton presidentinvaaleja varten perustamasta allianssista Jubilee Alliance tuli myöhemmin Jubilee Party -puolue, johon yhdistyi 11 puoluetta.

Elokuun 2022 presidentinvaaleissa Ruto voitti niukasti kilpailijansa Raila Odingan, joka pyrki jo viidettä kertaa presidentiksi. Vaalien tulos jäi kiistellyksi, kun neljä seitsemästä vaalikomission jäsenestä sanoi ettei hyväksy vaalin tulosta. Vaalit olivat jo 2007 ja 2017 johtaneet verenvuodatukseen. Toisaalta väitteitä arveltiin poliittisesti motivoituneiksi, koska neljä erimielistä kommissaaria olivat Kenyattan nimittämiä, ennen kuin hän ajautui erimielisyyksiin Rutoa vastaan ja alkoi tukea Odingaa.

Ruto on vedonnut äänestäjiin populistisilla kannoillaan ja arvostellut maan taloudellista pysähtyneisyyttä, eikä niinkään etnisten rajojen mukaan (Odinga edustaa luo-kansaa ja Kenyatta kikujuja).
Ruto on korostanut aloittaneensa pikkukauppiaana myymällä kanoja tienvierellä, ja nousseensa omin avuin maan korkeimpaan virkaan.

Lähteet

Elävät henkilöt
Vuonna 1966 syntyneet
Kenialaiset poliitikot
M142 Himars

M142 Himars (High Mobility Artillery Rocket Systems) on yhdysvaltalainen kuorma-autoalustainen raketinheitinjärjestelmä, jonka Lockheed Martin kehitti 1990-luvun lopussa Yhdysvaltain armeijalle. Järjestelmä on nykyään käytössä ympäri maailmaa. Yhdysvallat on antanut niitä kesällä 2022 Ukrainalle Venäjän hyökättyä Ukrainaan.

HIMARS-patterilla voidaan ampua paljon erilaisia raketteja ja ohjuksia, yhdellä latauksella vaihdettavaan kasettiin mahtuu enintään kuusi ohjusta. HIMARSiin sopivia ohjuksia on paljon eri tehtäviin sopivia, joidenkin ohjusten kantama on yli 300km. Sillä voidaan ampua ATACMS -tykistöohjus. Kasetit ovat keskenään yhteensopivia Suomessakin käytössä olevan M270 MLRS -raketinheitinten kanssa. Ajoneuvo voidaan kuljettaa C-130 Hercules -kuljetuskoneella.

Käyttö Ukrainan sodassa
Ukraina on käyttänyt Himarsia menestyksellisesti useisiin kohteisiin. Niillä sanotaan olevan merkittävä vaikutus Ukrainan puolustuksessa. Raketinheittimiä saapui kesäkuun lopulla. Niiden kantomatka on 80 kilometriä, eikä Venäjä pysty kohdistamaan niihin vastahyökkäystä kovin helposti. Ne ovat tiettävästi hyvin tarkkoja. Kerrotaan että Ukraina iski niillä Luhanskissa Popasnassa sijaitsevaan Wagnerin päämajaan viikonloppuna 13.–14. elokuuta 2022. Kuvia tuhosta on julkaistu viestipalvelu Telegramissa. Päämajassa oli iskun aikana väitetty olleen "Putinin kokiksi" kutsutun Wagnerin rahoittajan Jevgeni Prigožinin. Uhreista ei ole tarkkaa tietoa. Tiedon päämajan sijainnista livautti Telegramissa julkaisemillaan kuvilla venäläinen toimittaja. Kopio viestistä ja kuvista lähti kiertämään verkossa ennen kuin se poistettiin.

Käyttäjät

Tulevaisuudessa

Lähteet

Aiheesta muualla 
 

Rakettiaseet
Yhdysvaltain asevoimien kalusto
Anelija Nuneva

Anelija Nuneva (o.s. Vetšernikova, , s. 30. kesäkuuta 1962 Bjala) on bulgarialainen kilpauransa päättänyt pikajuoksija ja moninkertainen arvokisamitalisti.

Urheilu-ura 

Vetšernikova, myöhemmin Nuneva, saavutti sisäradoilla 60 metrilllä MM-hopeaa Indianapolisissa 1987 ja EM-hopeaa Göteborgissa 1984, Liévinissä 1987 ja Genovassa 1992. Ulkoradoilla hän saavutti Stuttgartissa 1986 EM-hopeat 100 metrillä ja 4×100 metrin viestissä. Helsingissä 1994 hän voitti pikaviestissä EM-pronssia. Kesäolympialaisissa Vetšernikova/Nuneva sijoittui 100 metrillä kahdeksanneksi Soulissa 1988 ja kuudenneksi Barcelonassa 1992. Barcelonassa hän kilpaili myös 200 metrillä jolla eteni välieriin. Ulkoratojen MM-kilpailuissa Vetšernikova/Nuneva sijoittui Helsingissä 1983 pikaviestissä neljänneksi ja 200 metrillä kuudenneksi, ja Roomassa 1987 hän oli pikaviestissä neljäs ja 100 metrillä kuudes. Ulkoratojen EM-kilpailuissa hän sijoittui myös neljänneksi Ateenassa 1982 sekä 100 metrillä että pikaviestissä ja Helsingissä 1994 100 metrillä. Nunevan ennätykset olivat 100 metrillä Sofiassa vuonna 1988 juostu 10,85 sekuntia ja 200 metrillä Sofiassa vuonna 1987 juostu 22,01 sekuntia.

Lähteet 
 
 
 Profiili trackfield.brinkster.net

Viitteet 

Bulgarialaiset pikajuoksijat
Vuonna 1962 syntyneet
Elävät henkilöt
Martti Viitasalo

Martti Viitasalo (s. 23. elokuuta 2001) on suomalainen pesäpalloilija, joka edustaa Miesten Superpesiksessä Pattijoen Urheilijoita.  

Viitasalo siirtyi kaudeksi 2022 Pattijoen Urheilijoihin Alajärven Ankkureista 

Vuonna 2001 syntyneet
Elävät henkilöt
Suomalaiset pesäpalloilijat
Purulampi (Mikkeli)

Purulampi  on Etelä-Savossa Mikkelissä ja Hirvensalmella Saikkolan lähellä sijaitseva lampi.

Maantietoa 
Lampi on 450 metriä pitkä, 430 metriä leveä, ja sen pinta-ala on 8,5 hehtaaria. Lammella ei ole kartan mukaan saaria.  Sen rantaviivan pituus on 1,5 kilometriä.

Vesistösuhteet 
Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Liekuneen–Ryökäsveden alueeseen (14.922) se kuuluu. Lammen vedenpinnan korkeus on 111,8 metriä mpy.

Lähteet 

Puulaveden alue
Mikkelin järvet
Hirvensalmen järvet
Botin luomat artikkelit
Utö-luokan huoltovene

Utö-luokan huoltovene on Suomen merivoimien yhdeksän vuosina 2022–2024 valmistettavan huoltoveneen muodostama alusluokka.

Veneet rakennetaan Kokkolassa Kewatec AluBoat -telakalla. Veneiden voimanlähteenä on vesisuihkupropulsio. Kuorma lastataan kansinostureilla veneiden kannelle. Veneiden kuljetuskyky on noin 15 tonnia.

Lähteet 

Suomen merivoimien alukset
Menettelyvirhe

Menettelyvirheellä tarkoitetaan viranomaisen tekemää virhettä hallinnollisen käsittelyn aikana. Virhe voi syntyä, jos käsittelyssä joitain asianosaisen oikeuksia ei ole otettu huomioon tai viranomainen ei ole noudattanut lain asettamia velvollisuuksia.

Menettelyvirheen vuoksi päätös voidaan kumota tai purkaa virheellisenä ja asia voidaan ratkaista uudelleen. Mikäli päätöksen virheellisyys on aiheutunut menettelyvirheestä, päätöksen korjaaminen asianosaisen vahingoksi edellyttää tämän suostumusta.

Viranomaisen toiminnassa tavallisia menettelyvirheitä voivat olla kuulemisperiaatteen noudattamatta jättäminen eli asianosaisen kuulemisen puutteellisuus tai laiminlyöminen asiaa ratkaistessa, viranomaisen esteellisyys  taikka annetun päätöksen sisällön tai perustelujen puutteellisuus.

Tuomioistuimella on velvollisuus tutkia kunkin käsiteltävänä olevan asian ratkaisemisen kannalta merkityksellisten vaatimusten perustelut, minkä lisäksi sillä on asiassa ns. ratkaisupakko. Tuomioistuimen on myös korjattava valituksen kohteena olevassa päätöksessä oleva virhe (oikaisupakko) esimerkiksi kumoamalla päätös tai palauttamalla se uudelleen käsiteltäväksi.

Esimerkkejä

Virhe asianosaisen kuulemisessa
Korkeimman hallinto-oikeuden päätöksessä KHO:2021:175 käsiteltiin HaO:lle tuotua valitusta kirkkohallituksen päätöksestä purkaa Valkeakosken kirkko.

HaO oli vahvistanut sille alistetun päätöksen, jonka käsittelyssä kirkkohallitus ei ollut varannut muutoksenhakijoille tilaisuutta antaa vastaselitys lausunnosta hallintolainkäyttölain 34 §:n 1 momentissa tarkoitetulla tavalla. KHO katsoi, että kirkollisvalituksen tehneille muutoksenhakijoille olisi tullut antaa mahdollisuus vastaselityksen esittämiselle tuomiokapitulin sekä seurakunnan lausunnoista, jonka vuoksi se piti kirkkohallituksen menettelyä virheellisenä.

KHO toteaa päätöksessään myös, että koska merkittävä osa muutoksenhakijoiden kirkkohallituksessa esittämistä valitusperusteista liittyi alistettavan päätöksen tarkoituksenmukaisuuteen ja koska kirkkohallituksen päätöksestä ei voinut kirkkolain 24 luvun 4§:n 3 momentti huomioon ottaen voinut enää valittaa edelleen HaO:n tarkoituksenmukaisuuteen vedoten, olisi HaO:n tullut kumota kirkkohallituksen päätös kuulemisvirheen vuoksi. KHO kumosi kirkkohallituksen ja HaO:n päätökset ja palautti asian uudelleen käsiteltäväksi kirkkohallitukseen.

Virhe esteellisyyden vuoksi

Lähteet 

Hallinto-oikeus
Pieni-Musti

Pieni-Musti  on Etelä-Savossa Mikkelissä  Pöyryn lähellä sijaitseva lampi.

Maantietoa 
Lampi on 440 metriä pitkä, 90 metriä leveä, ja sen pinta-ala on 2,9 hehtaaria. Lammella ei ole kartan mukaan saaria.  Sen rantaviivan pituus on 950 metriä.

Vesistösuhteet 
Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Korpijoen valuma-alueeseen (14.929) se kuuluu. Lammen vedenpinnan korkeus on 131,3 metriä mpy.

Lähteet 

Puulaveden alue
Mikkelin järvet
Botin luomat artikkelit
Ahvenlampi (Mikkeli, Taipale)

Ahvenlampi  on Etelä-Savossa Mikkelissä  Taipaleen lähellä sijaitseva lampi.

Maantietoa 
Lampi on 550 metriä pitkä, 290 metriä leveä, ja sen pinta-ala on 6,8 hehtaaria. Lammella ei ole kartan mukaan saaria.  Sen rantaviivan pituus on 1,4 kilometriä.

Vesistösuhteet 
Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Kyyveden lähi-alueeseen (14.932) se kuuluu. Lammen vedenpinnan korkeus on 110,5 metriä mpy.

Lähteet 

Kyyveden alue
Mikkelin järvet
Botin luomat artikkelit
Kyösti Keskinen

Kyösti Keskinen (30. joulukuuta 1927 Jyväskylä – 30. maaliskuuta 2014 Jyväskylä) oli suomalainen ravivalmentaja ja -ohjastaja. Kyöstistä pidetään yhtenä lämminverisillä kilpailun edistäjistä Suomessa.

Kyösti Keskinen viljeli maata sekä valmensi hevosia kotitilallaan Keskisessa Jyväskylän Kuokkalassa. Maanviljelystilasta tuli valmennustalli, kun kaupungin asutus levittäytyi alueelle. Kyösti Keskinen syntyi ja kuoli saman tilan alueella.

Keskisen tunnetuimmat ravurit olivat Namjek ja Cest, joilla Keskinen menestyi Ruotsissa, Tanskassa ja Neuvostoliitossa. Venäläisori Namjekia Keskinen piti elämänsä hevosena ja se voitti kolme Suomen mestaruutta. Namjek oli ensimmäinen Solvallassa voittanut hevonen, jonka omistaja, ohjastaja ja valmentaja olivat suomalaisia. Solvallassa Namjek voitti kaikkiaan kolmesti. Keskinen saavutti mainetta Neuvostoliiton ravipiireissä voittamalla Namjekilla kahtena vuonna Moskovan suurissa kansainvälisissä raveissa. Eri maissa menestysvalmentajiin tutustunutta Keskistä pidettiin edistyksellisenä valmentajana.

Keskisen muita huippuhevosia olivat muun muassa Artaban, Zarif, Ricky Boy, Samson ja Alemagna. Hän voitti 70-luvulla useaan otteeseen Killerin ajajaliigan. Vuoden ohjastajaksi Keskinen valittiin vuonna 1966 Suomen Ravirenkaan palkitsemana. Mestariohjastajakilpailun Keskinen voitti 1979.

Kyösti Keskinen oli Jyväskylän raviradan Killerin perustajajäsen, monivuotinen puheenjohtaja ja hallituksen jäsen.Keskinen toimi eri hevosalan järjestötehtävissä. Hän oli jäsen Suomen Hippoksen hallituksessa sekä valtuuskunnassa. Ravivalmentajien johtokunnasssa hän oli puheenjohtaja. Ansiokkaasta työstään hänet nimitettiin Suomen Hippoksen ja Ravivalmentajien kunniajäseneksi. Suomen Hippos myönsi Keskiselle raviurheilun kultaisella ansiomerkin.

Lähteet 

Vuonna 1927 syntyneet
Vuonna 2014 kuolleet
Suomalaiset raviohjastajat
Suomalaiset ravivalmentajat
Kuokkala (Jyväskylä)
Álex Moreno

Alexandre "Álex" Moreno Lopera (s. 8. kesäkuuta 1993 Sant Sadurní, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Real Betisia ja on pelipaikaltaan vasen laitapuolustaja tai -linkki.

Seurajoukkue 
15. heinäkuuta 2014 Moreno teki nelivuotisen sopimuksen madridilaisseura Rayo Vallecanon kanssa. Hän pelasi ensimmäisen ottelunsa maan pääsarjassa Primera Divisiónissa 14. syyskuuta 2019 kotikentällä Elchea vastaan.

13. elokuuta 2015 Moreno lainattiin kauden 2015–2016 kestävällä lainasopimuksella Elcheen. Morenon palattua lainalta, hän vakiinnutti paikkansa joukkueen avauskokoonpanossa ja teki yhteensä kolme maalia 40 ottelussa kaudella 2017–2018.

21. elokuuta 2019 Moreno siirtyi Real Betisiin viisivuotisella sopimuksella. Hän teki ensimmäisen maalinsa joukkueessa 11. tammikuuta 2020 Copa del Reyn ottelussa Club Portugaletea vastaan.

Saavutukset 
Betis:
 Copa del Rey: 2021–2022

Lähteet

Aiheesta muualla 
 Álex Morenon tilastot Soccerway-sivustolla 
 Álex Morenon tilastot BDFutbol-sivustolla 

Espanjalaiset jalkapalloilijat
Vuonna 1993 syntyneet
Elävät henkilöt
Romanian tähden ritarikunta

Romanian tähden ritarikunta () on romanialainen ritarikunta, joka on perustettu vuonna 1877 kuningas Kaarle I:n käskystä yhtenä ensimmäisenä tekona itsenäisessä Romaniassa. Sitä jaetaan tunnustuksena erinomaisista ansioista Romanian hyväksi. Saajan ei tarvitse olla Romanian kansalainen.

Kunniamerkkiä jaetaan viidessä luokassa:

  suurristi 
  suurupseeri
  komentaja
  upseeri
  ritari

Lähteet 

Ritarikunnat
Romanian kunniamerkit
Ratkaisupakko

Ratkaisupakko tarkoittaa Suomen lainkäytössä sitä, että tuomioistuimella on velvollisuus antaa päätöksessään ratkaisu esitettyihin vaatimuksiin. Tuomioistuimet eivät siis voi kieltäytyä antamasta oikeusriitaan ratkaisua, vaikka lainsäädäntö asiasta olisi aukollista, sisäisesti ristiriitaista tai vahvasti tulkinnanvaraista. 

Ratkaisuvelvollisuuteen kuuluu kaksi osaa: velvollisuus tutkia esitetty vaatimus ja velvollisuus antaa siihen sisällöllinen ratkaisu.

Ratkaisupakko koskee Suomessa sekä yleisiä tuomioistuimia että hallinnollisia tuomioistuimia.

Ratkaisupakko Suomen hallintolainkäytössä 
Suomen hallintolainkäytössä tuomioistuimella on pääsääntöisesti velvollisuus tutkia asia, kun se on tullut vireille hallintoprosessissa. Tutkinnan lisäksi hallintotuomioistuimen on tehtävä asiassa päätös (ratkaisupakko), ja sillä on myös velvollisuus korjata päätöksessä oleva virhe (oikaisupakko).

Hallintotuomioistuimella on velvollisuus antaa ratkaisu asiassa, joka kuuluu sen toimivaltaan, ja sen lisäksi asianosaisella on oikeus saada ratkaisu vireille panemassaan asiassa.

Ratkaisupakon voidaan sanoa perustuvan vaatimuksiin oikeusturvasta ja oikeudenmukaisesta oikeudenkäynnistä. Suomen perustuslain 21 §:n 1. momentin mukaan jokaisella on oikeus saada asiansa käsitellyksi toimivaltaisessa tuomioistuimessa, ja 2. momentin mukaan oikeus saada perusteltu päätös turvataan lailla.

Sisällöllistä asiaratkaisua ei kuitenkaan tarvitse antaa, jos prosessuaalisia edellytyksiä asian tutkimiselle ei ole. Tällöin ratkaisuksi voi tulla se, että valitus jätetään tutkimatta. Perusteena voi olla muun muassa valitusoikeuden puuttuminen tai määräajan ylittyminen.

Lähteet 

Oikeustiede
Romanian kansalaisuus

Romanian kansalaisuus on laillinen side Romanian tasavallan ja yksittäisen ihmisen välillä. Pääsääntöisesti kansalaisuus myönnetään ius sanguinis -periaatteen mukaisesti.

Kansalaisuuden saaminen syntymällä 
Syntyperäisiä Romanian kansalaisia ovat sellaiset henkilöt, joiden vanhemmista vähintään toinen on Romanian kansalainen. Romanian kansalaisten adoptoimat alle 18-vuotiaat lapset saavat myös Romanian kansalaisuuden. Myös lapset, jotka on löydetty Romanian alueelta, mutta joiden vanhemmat ovat tuntemattomia, lasketaan syntyperäisiksi romanialaisiksi.

Ne, jotka ovat syntyperäisiä Romanian kansalaisia, eivät voi maan perustuslain nojalla menettää Romanian kansalaisuuttaan.

Kansalaisuuden saaminen hakemuksella 
Hakemuksen perusteella Romanian kansalaisuuden voi saada yli 18-vuotias henkilö, joka on asunut Romaniassa laillisesti vähintään 8 vuotta. mikäli hakija on naimisissa Romanian kansalaisen kanssa, vaadittava aika lyhenee viiteen vuoteen. Hakija ei sää millään muotoa olla, tai aikaisemmin ollut, uhka Romanian kansalliselle turvallisuudelle ja täytyy osoittaa uskollisuutta Romanialle. Hakijalla tulee olla riittävät edellytykset elättää itsensä Romaniassa. Lisäksi hakijan tulee osoittaa tuntemusta romanian kielestä, paikallisista tavoista, kulttuurista, kansalaisuuden oikeuksista ja velvollisuuksista sekä Romanian perustuslaista.

Hakijan odotusaikaa voidaan lyhentää edelleen puoleen, mikäli hakija täyttää jonkin seuraavista ehdoista:

 Hakija on kansainvälisesti tunnettu henkilö
 Hakija on toisen EU-maan kansalainen
 Hakija on pakolainen
 Hakija on tehnyt yli miljoonan euron sijoituksen Romaniaan.

Kaksoiskansalaisuus 
Romania sallii kaksoiskansalaisuuden. Romanian kansalaiset ovat Euroopan unionin kansalaisia.

Kunniakansalaisuus 
Romanian kansalaisuuslain 36. artikla tunnustaa kunniakansalaisuuden, joka voidaan myöntää kiitoksena Romanialle tai romanialaisille tehdystä poikkeuksellisesta työstä. Kunniakansalaisilla on kaikki Romanian kansalaisoikeudet paitsi äänioikeus. Kunniakansalaiset eivät voi myöskään asettua ehdolle Romanian vaaleissa.

Lähteet 

Kansalaisuus
kansalaisuus
Rumble: Monsterit kehässä

Rumble: Monsterit kehässä () on vuonna 2021 valmistunut yhdysvaltalainen tietokoneanimoitu urheilukomediaelokuva, joka perustuu Rob Harrellin romaaniin Monster on the Hill. Elokuvan on ohjannut Hamish Grieve ja käsikirjoittanut Grieven kanssa Matt Lieberman.

Paramount Animationin, WWE Studiosin, Walden Median ja Reel FX Animation Studiosin tuottama elokuva julkaistiin Yhdysvalloissa 15. joulukuuta 2021 Paramount+-palvelussa. Elokuva sai kriitikoilta yleisesti ristiriitaisia arvosteluja ja kritiikkiä sen kirjoittamisesta, hahmoista ja tahdista, vaikka animaatio ja ääninäyttelijät saivatkin kiitosta.

Ääninäyttelijät

Alkuperäiset ääninäyttelijät

Suomenkieliset ääninäyttelijät

Viitteet 

Vuoden 2021 yhdysvaltalaiset elokuvat
Yhdysvaltalaiset animaatioelokuvat
Yhdysvaltalaiset komediaelokuvat
3D-elokuvat
Elokuvat hirviöistä
Samuel Pihlström

Samuel Pihlström (s. 8. maaliskuuta 2001 Göteborg) on ruotsalainen keskimatkojen juoksija ja suunnistaja.

Saavutukset 

Suunnistajana Pihlström on voittanut nuorten sprinttimatkan Ruotsin mestaruuden vuonna 2021. Nuorten MM-kilpailuissa 2019 hän oli sprintissä toinen ja oli lisäksi mukana Ruotsin toiseksi tulleessa viestijoukkueessa.

Pihlström on 1 500 metrin juoksun Ruotsin mestari vuodelta 2022. Vuosina 2020 ja 2021 hän oli pronssilla. 4 x 800 metrin ja 4 x 1500 metrin viesteissä hän on ollut Ruotsin mestaruuskisoissa hopealla 2021 ja 2022.

Ennätykset 
 800 m: 1.49,32 (3. heinäkuuta 2022)
 1500 m: 3.37,23 (30. kesäkuuta 2022)
 3000 m: 7.59,02 (6. elokuuta 2022)
 5000 m: 14.06,65 (25. heinäkuuta 2020)

Lähteet 

Vuonna 2001 syntyneet
Ruotsalaiset keskimatkojen juoksijat
Ruotsalaiset suunnistajat
Elävät henkilöt
Urpo Rinne (maanviljelysneuvos)

Frans Urpo Rinne (15. huhtikuuta 1911 Turku – 6. elokuuta 2000 Turku) oli suomalainen maanviljelijä ja yritysjohtaja, joka sai maanviljelysneuvoksen arvonimen vuonna 1968.

Rinteen vanhemmat olivat maanviljelijä Frans Alfred Rinne ja Hulda Maria Heinonen ja puoliso vuodesta 1937 filosofian maisteri Marja Ilona Uoti. Rinne kirjoitti ylioppilaaksi Turun suomalaisesta yhteiskoulusta vuonna 1930 ja valmistui agronomiksi. Hän aloitti 1930-luvun lopulla Varsinais-Suomen maanviljelysseuran kasvinviljelyagronomina ja sotien jälkeen vuonna 1945 osti Halikosta Mikkola-nimisen tilan, jota viljeli päätoimisesti vuoteen 1958. Hän oli Salon Sokeritehdas Oy:n luottamustehtävissä ja Salon seudun maataloustuottajien puheenjohtajana ja paikallisen metsänhoitoyhdistyksen puheenjohtajana. Salon Sokeritehdas Oy:n toimitusjohtajaksi Rinne valittiin vuonna 1958, ja hän jäi eläkkeelle tehtävästä vuonna 1976.

Rinne toimi lisäksi Oy Vehnä Ab:n ja Elintarviketeollisuusliiton hallituksissa sekä useiden paikallisten yritysten hallinnossa ja MTK:ssa. Rinne oli myös Halikon kunnanvaltuutettuna ja kirkkovaltuuston jäsenenä. Jatkosodassa Rinne toimi kotirintamalla Varsinais-Suomen pohjoisen työvoimapiirin piiripäällikkönä.

Lähteet

Maanviljelysneuvokset
Suomalaiset maanviljelijät
Suomalaiset yritysjohtajat
Halikon kunnanvaltuutetut
Vuonna 1911 syntyneet
Vuonna 2000 kuolleet
Iso-Ristinen (Pieksämäki)

Iso-Ristinen  on Etelä-Savossa Pieksämäellä  Venetmäen lähellä sijaitseva järvi.

Maantietoa 
Järvi on 670 metriä pitkä, 440 metriä leveä, ja sen pinta-ala on 15,3 hehtaaria. Järvellä ei ole kartan mukaan saaria.  Sen rantaviivan pituus on 2,1 kilometriä.

Vesistösuhteet 
Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Niskakoskenjoen valuma-alueeseen (14.936) se kuuluu. Järven vedenpinnan korkeus on 126,3 metriä mpy.

Lähteet 

Kyyveden alue
Pieksämäen järvet
Botin luomat artikkelit
Pieni-Ristinen (Pieksämäki)

Pieni-Ristinen  on Etelä-Savossa Pieksämäellä  Venetmäen lähellä sijaitseva lampi.

Maantietoa 
Lampi on 280 metriä pitkä, 130 metriä leveä, ja sen pinta-ala on 2,6 hehtaaria. Lammella ei ole kartan mukaan saaria.  Sen rantaviivan pituus on 650 metriä.

Vesistösuhteet 
Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Niskakoskenjoen valuma-alueeseen (14.936) se kuuluu. Lammen vedenpinnan korkeus on 129,1 metriä mpy.

Lähteet 

Kyyveden alue
Pieksämäen järvet
Botin luomat artikkelit